( 121 ) 



Nulle ne soit recheute qui soit frénétique ou 

 qui ait maladie caducque ou contagieuse perse- 

 Terante. Et se elle est trouvée avoir eu telle 

 maladie avant que en la maison entrast puisque 

 la chose persévère elle soit mise hors. Mais se 

 en la maison demourant encœurt icelle ou 

 aultres maladies elle sera servie selon la fa- 

 culté de la maison. 



Le nombre de celles qui seront recheutes 

 venrra a et la maistresse sera la 



Au regart de leage au dessus de quarante ans 

 nulle nest digne d'estre recheute pour tant que 

 la fleur de leur jonesse est passée. Neantmains 

 il sera en la discrétion des gouverneurs de dili- 

 gentement enquérir et scavoir se elles viennent 

 a repentance pour tant que le monde les laisse 

 ou pour tant que elles mesmes laissent le monde. 

 Et sur ce les recepvoir ou refuser. 



Item , avant que aulcune soit recheute pour 

 totallement demeurer elle soit premièrement 

 enseignée par les Sœurs de la reigle de la maison 

 et de toute la manière de faire et de vivre. Et 

 soit envoyée a confession. Et par cette manière 

 soit en la maison esprouvée se elle sera cons- 

 tante en bonne volonté. Et sur ce après trois 

 mois elle porra estre incorporée en la compai- 

 gnie ou déboutée. 



Depuis quelles seront en ceste compaignie 

 recheuptes et acceptées pour tout nulle desdittes 

 Sœurs ne pourra aler demeurer hors pour 

 quelque raison honneste quelle allègue se la 



